钦定古今图书集成/明伦汇编/氏族典/第439卷 > 《廖用贤尚友录》 > 贾黄中
## 钦定古今图书集成/明伦汇编/氏族典/第439卷 > 《廖用贤尚友录》 > 贾黄中

按《宋史贾黄中传》：“黄中字娲民，沧州南皮人，唐相耽
四世孙。父玭，善教子。黄中幼聪悟，六岁举童子科，十
五举进士，授校书郎、集贤校理，迁著作佐郎。开宝八
年判太常礼院。黄中多识典故，每详定礼文，损益得
中，号为称职。岭南平，以黄中为采访使。廉直平恕，远
人便之。太宗即位，迁礼部员外郎。太平兴国二年知”
昇州。八年，迁司封郎中，充翰林学士。淳化二年，拜给
事中、参知政事，畏慎过甚，中书政事颇留不决，四年
罢。明年，知澶州。至道初，诏令归阙，拜礼部侍郎。二年，
以疾卒。子守谦，雍熙二年进士；守正，赐进士第，后为
虞部员外郎；守约，国子博士；守文，殿中丞；守讷，右赞
善大夫。